stanford-oval/wikipedia huggingface dataset:
אורי קוקיה
ביוגרפיה

קוקיה נולד וגדל ביבנה, בנו של פרופ' אהוד קוקיה, רופא.
בילדותו שיחק קוקיה במכבי רחובות. בגיל 16 עבר למחלקת הנוער של הפועל תל אביב ובעונת 2000/2001 ערך את הופעת הבכורה בקבוצת הבוגרים (בליגה הלאומית) נגד אליצור ראשון לציון. בעונה שלאחר מכן עבר לעירוני נהריה, בה מיעט לקבל דקות משחק, אולם סייע לקבוצה להעפיל לליגת העל.
בעונת 2002/2003 עבר להפועל גליל עליון ואף על פי ששיחק רק כ-14.8 דקות בממוצע למשחק קבע ממוצעים נאים של 4.2 נקודות, 4.4 ריבאונדים ו-1.1 חטיפות למשחק. לאחר מכן חזר לנהריה והגיע עימה לרבע גמר היורופליג בעונת 2003/2004. בעונה שלאחר מכן שיחק בבני השרון, ואחר כך חזר שוב לנהריה ושיחק בה במשך שלוש שנים. במהלך עונת 2007/2008 עבר למכבי חיפה מהליגה הלאומית, בה היה לראשונה לשחקן מרכזי, תוך כדי שהוא מעמיד ממוצעים של 9 נקודות, 9.5 ריבאונדים, 1.2 אסיסטים ו-2.3 חטיפות בכ-29 דקות למשחק. הוא הוביל את קבוצתו לזכייה באליפות הליגה ולעלייה לליגת העל.
בעונת 2008/2009 חתם קוקיה בהפועל חולון והמשיך במגמת העלייה שלו כשקלע 6.6 נקודות והוריד 7.1 ריבאונדים בממוצע למשחק וזכה עם קבוצתו בגביע המדינה, כאשר הוא קלע בגמר 4 נקודות. כמו כן, זכה בתואר השחקן המשתפר של העונה בליגת העל.
בעקבות יכולתו בחולון, נכלל קוקיה בסגל המורחב של נבחרת ישראל לאליפות אירופה 2009, אך נופה לפני תחילת הטורניר. לקראת תחילת עונת 2009/2010 חתם בקבוצת הפועל ירושלים.
בקיץ 2013 חתם במכבי חיפה לשנתיים.
בקיץ 2014 פרש מכדורסל ומונה כעוזר מאמן שני לדני פרנקו בהפועל ירושלים וזכה עימה באליפות המדינה.
בקיץ 2015 חזר קוקיה מפרישה, וחתם בהפועל רמת גן מהליגה הלאומית, ובאמצע העונה חתם בעירוני נהריה.
בקיץ 2016, חתם במכבי קריית גת. בהמשך שנת 2016, חזר קוקיה להפועל רמת גן.
בקיץ 2018, חתם באליצור יבנה אך בינואר 2019 שב להפועל רמת גן.
בקיץ 2019 הודיע כי החליט לפרוש ממשחק פעיל בפעם השנייה ומונה כמאמן ראשי במכבי עירוני רמת גן, בעונתו הראשונה הוביל את הקבוצה לליגה הלאומית. במרץ 2021 פוטר מאימון הקבוצה והחולף בשמוליק ברנר.
ב-5 במאי 2021 פורסם כי ימונה למאמן ראשי באליצור יבנה במקום יניב בורגר.
בעונתו הראשונה ביבנה הוביל קוקיה את הקבוצה למקום ה-2 עם מאזן של 21 ניצחונות ו-3 הפסדים, לאחר מכן בשלב הפלייאוף הוביל את הקבוצה לרצף ניצחונות ברבע הגמר על הפועל כפר קאסם ובחצי הגמר על מכבי אשדוד והעפיל עמה לגמר הליגה בו הפסידה למכבי רחובות.
בעונת 2022/2023 הוביל את הקבוצה לסיום במקום ה-1 במאזן 25 ניצחונות והפסד בודד, בשלבי הפלייאוף גברה הקבוצה 2–0 על עירוני קריית אונו ובשלב חצי הגמר גברה 2–1 על מכבי פתח תקווה לאחר שאחרונה ניצחה את המשחק הראשון, לאחר העפלתו לגמר עונה שנייה ברציפות הפסיד קוקיה ויבנה להפועל כפר קאסם והקבוצה נשארה בליגה הלאומית, לאחר מכן סיים את תפקידו בקבוצה והוחלף בשלומי כהן.
ביוגרפיה > קריירה כמאמן

במאי 2021 חתם קוקיה כמאמן הראשי של אליצור יבנה מהליגה הלאומית, והחליף את יניב בורגר.
לקראת עונת 2024/25 מונה למאמן מכבי מעלה אדומים שירדה מהליגה הלאומית ותשתתף במחוז הדרומי של הליגה הארצית.
חייו האישיים

בנובמבר 2017 יצא קוקיה מהארון בכתבה לספורט 5 ובכך היה לכדורסלן הפעיל הראשון בישראל שיצא מהארון כהומוסקסואל. הוא חי עם בן זוגו ג'ואי, רקדן במקצועו, והשניים מגדלים את שתי בנותיהם.
הערות שוליים

↑  כפיר חודרה, ‏קוקיה עזב את אליצור יבנה וחתם בר"ג/גבעתיים, באתר ONE‏, 20 בינואר 2019
↑  אהרלה ויסברג‏, אורי קוקיה פורש בגיל 38, יאמן את עירוני רמת גן בליגה הארצית, באתר וואלה, 28 ביולי 2019
↑  אורי קוקיה חוזר לאליצור יבנה
↑  דניאל זילברשטיין, ‏"בתוך הארון זה מרגיש כאילו זה אסון להיות הומו", באתר ערוץ הספורט, 28 בנובמבר 2017
| ‏‏נבחרת ישראל‏ - אליפות אירופה בכדורסל 2011 (מקום 13-16) |
| --- | --- | --- |
|  1 אוחיון •  2 ניסים •  3 נעימי •  4 בלו •  5 פניני •  6 מקל •  7 בורשטיין •  ‏8‏ ‏אליהו‏‏  •‏ 9 הלפרין • 10 כדיר • 11 גרין • 12 קוקיה • מאמן: שיבק  |  1 אוחיון •  2 ניסים •  3 נעימי •  4 בלו •  5 פניני •  6 מקל •  7 בורשטיין •  ‏8‏ ‏אליהו‏‏  •‏ 9 הלפרין • 10 כדיר • 11 גרין • 12 קוקיה • מאמן: שיבק  | ישראל |
אליפות אירופה בכדורסל נשים 2015

| --- | --- |

בול שהנפיק שירות הדואר של סרביה בשנת 2015, לרגל זכיית נבחרת כדורסל הנשים הלאומית באליפות
 תאריך התחלה:  11 ביוני 2015
 תאריך סיום:  28 ביוני 2015
 מספר משתתפות:  20
 מארחת:  הונגריה, רומניה
 ערים מארחות:  בודפשט, דברצן, גיור, סומבטהיי, שופרון, אוראדיה, טימישוארה
 זוכה:  סרביה סרביה
 השחקן המצטיין:  סרביה אנה דבוביץ'
 מלך הסלים:  ספרד אלבה טורנס  197, 19.7 למשחק
 מלך הריבאונדים:  בלארוס ילנה לאוצ'נקה  115, 11.6 למשחק
 מלך האסיסטים:  מונטנגרו ילנה סקרוביץ'  71, 7.1 למשחק
 אתר רשמי
 
 → 20132017 ←
 
אליפות אירופה בכדורסל נשים 2015, הייתה האליפות האזורית ה-35 שאורגנה על ידי פיב"א אירופה. האליפות נערכה בהונגריה ורומניה בין ה-11 ביוני ל-28 ביוני 2015.
בטורניר זה זכתה סרביה באליפות לראשונה בתולדותיה.
מתכונת האליפות

בתחרות השתתפו 20 נבחרות. הן חולקו לשני בתים. שלוש נבחרות מכל בית המשיכו להתמודדות על המדליות בשלב השני ב-2 בתים. ארבע נבחרות מכל בית המשיכו להתמודדות על המדליות בשיטת פלייאוף.
משחקי הגמר

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | רבע גמר | רבע גמר |  |  | חצי גמר | חצי גמר |  |  | גמר | גמר |
:  
|  | 24 ביוני - בודפשט | 24 ביוני - בודפשט |   |   |  |  |   |   |  |  |
|  | 24 ביוני - בודפשט | 24 ביוני - בודפשט |   |   |  |  |   |   |  |  |
|  |   טורקיה טורקיה |  63 |   |   |  |  |   |   |  |  |
|  |   טורקיה טורקיה |  63 |   |   | 26 ביוני - בודפשט | 26 ביוני - בודפשט |   |   |  |  |
|  |   סרביה סרביה |  75 |   |   | 26 ביוני - בודפשט | 26 ביוני - בודפשט |   |   |  |  |
|  |   סרביה סרביה |  75 |   |   |   סרביה סרביה |  74 |   |   |  |  |
|  | 24 ביוני - בודפשט | 24 ביוני - בודפשט |   |   |   סרביה סרביה |  74 |   |   |  |  |
|  | 24 ביוני - בודפשט | 24 ביוני - בודפשט |   |   |  בלארוס בלארוס |  72 |   |   |  |  |
|  |   ליטא ליטא |  66 |   |   |  בלארוס בלארוס |  72 |   |   |  |  |
|  |   ליטא ליטא |  66 |   |   |  |  |   |   | 28 ביוני - בודפשט | 28 ביוני - בודפשט |
|  |   בלארוס בלארוס |  68 |   |   |  |  |   |   | 28 ביוני - בודפשט | 28 ביוני - בודפשט |
|  |   בלארוס בלארוס |  68 |   |   |  |  |   |   |   סרביה סרביה |  76 |
|  | 25 ביוני - בודפשט | 25 ביוני - בודפשט |   |   |  |  |   |   |   סרביה סרביה |  76 |
|  | 25 ביוני - בודפשט | 25 ביוני - בודפשט |   |   |  |  |   |   |   צרפת צרפת |  68 |
|  |   צרפת צרפת  |  77 |   |   |  |  |   |   |   צרפת צרפת |  68 |
|  |   צרפת צרפת  |  77 |   |   | 26 ביוני - בודפשט | 26 ביוני - בודפשט |   |   |  |  |
|  |   רוסיה רוסיה |  74 |   |   | 26 ביוני - בודפשט | 26 ביוני - בודפשט |   |   | משחק על המקום השלישי | משחק על המקום השלישי |
|  |   רוסיה רוסיה |  74 |   |   |   צרפת צרפת |  63 |   |   | משחק על המקום השלישי | משחק על המקום השלישי |
|  | 25 ביוני - בודפשט | 25 ביוני - בודפשט |   |   |   צרפת צרפת |  63 |   |   |  28 ביוני - בודפשט |  28 ביוני - בודפשט |
|  | 25 ביוני - בודפשט | 25 ביוני - בודפשט |   |   |   ספרד ספרד |  58 |   |   |  28 ביוני - בודפשט |  28 ביוני - בודפשט |
|  |   ספרד ספרד  |  75 |   |   |   ספרד ספרד |  58 |   |   |   ספרד ספרד |  74 |
|  |   ספרד ספרד  |  75 |   |   |  |  |   |   |   ספרד ספרד |  74 |
|  |   מונטנגרו מונטנגרו |  74 |   |   |  |  |   |   |   בלארוס בלארוס |  58 |
|  |   מונטנגרו מונטנגרו |  74 |   |   |  |  |   |   |   בלארוס בלארוס |  58 |
משחק הגמר
| 0 | 1 | 2 | 3 | 4 |
| --- | --- | --- | --- | --- |
| 28 ביוני 2015 | סרביה סרביה | 76 - 68  (10-18,17-20,19-23, 22-15) | צרפת צרפת | בודפשט |
|  | מובילים לפי קטגוריה: | מובילים לפי קטגוריה: | מובילים לפי קטגוריה: | צופים: 5200 |
|  | נק': אנה דבוביץ' - 25 |  | נק':סנדרין גרודה - 16 |  |
משחק על המקום השלישי
| 0 | 1 | 2 | 3 | 4 |
| --- | --- | --- | --- | --- |
| 28 ביוני 2015 | ספרד ספרד | 74 - 58   (12-22,14-21,14-18, 18-121) | בלארוס בלארוס | בודפשט |
|  | מובילים לפי קטגוריה: | מובילים לפי קטגוריה: | מובילים לפי קטגוריה: | צופים: 3000 |
|  | נק': אלבה טורנס - 19 |  | נק': ילנה לבצ'נקו, אולגה זוזקובה - 13 |  |
הדירוג הסופי

| --- | --- |

מיקום: נבחרת
1: סרביה סרביה     
2: צרפת צרפת    
3: ספרד ספרד  
4: בלארוס בלארוס
5: טורקיה טורקיה
6: רוסיה רוסיה
7: מונטנגרו מונטנגרו
8: ליטא ליטא
9: סלובקיה סלובקיה
10: יוון יוון
11: צ'כיה צ'כיה
12: קרואטיה קרואטיה
13: לטביה לטביה
14: שוודיה שוודיה
15: איטליה איטליה
16: הונגריה הונגריה
17: אוקראינה אוקראינה
18: פולין פולין
19: רומניה רומניה
20: בריטניה בריטניה
נבחרת ישראל בתחרות

נבחרת ישראל בכדורסל נשים התמודדה על מקום באליפות במסגרת בית ד'. המשחקים נערכו ברלמה בהשתתפות ארבע קבוצות. הנבחרת זכתה במקום הראשון והעפילה לשלב השני. בהמשך הנבחרת לא הצליחה לעבור את השלבים המתקדמים ולא העפילה לתחרות עצמה.
הפלורה הטבעית

הפלורה הטבעית (גם המיקרוביוטה הטבעית) מתייחסת לאוכלוסיות המיקרואורגניזמים השונות המאכלסות את גופם של יצורים חיים, לרבות בני אדם ובעלי חיים אחרים. מדובר בקהילות של חיידקים, פטריות, נגיפים ופרוקריוטים אחרים החיות באזורים שונים בגוף, כגון העור, מערכת העיכול, מערכת הנשימה והמערכת האורוגניטלית (אנ') (הכוללת את איברי המין ואת מערכת השתן).
הפלורה הטבעית ממלאת תפקיד חשוב בשמירה על הבריאות הכללית ולוקחת חלק משמעותי במערכת החיסון, בעיכול מזון, בהגנה מפני פתוגנים ובייצור ויטמינים ומולקולות חיוניות אחרות.
אזורים עיקריים בפלורה הטבעית > מערכת העיכול

הפלורה במערכת העיכול מהווה את הקהילה הגדולה והמגוונת ביותר בגוף האדם. חיידקי מערכת העיכול, ובעיקר אלו החיים במעי הגס, משתתפים בפירוק סיבים, ייצור ויטמינים (כמו ויטמין K ו-B12) וסילוק רעלים. מיקרואורגניזמים כמו לקטובצילוס (אנ') וביפידובקטריום הם חלק בלתי נפרד מהפלורה הבריאה.
אזורים עיקריים בפלורה הטבעית > העור

מיקרואורגניזמים החיים על העור כוללים חיידקים כמו סטפילוקוקוס אפידרמידיס (אנ') ופרופיוניבקטריום אקנה (אנ') המסייעים בהגנה מפני זיהומים. עם זאת, חוסר איזון בפלורה הטבעית של העור עשוי להוביל לבעיות כמו אקנה או זיהומים פטרייתיים.
אזורים עיקריים בפלורה הטבעית > מערכת הנשימה

דרכי הנשימה העליונות מאוכלסות במגוון חיידקים המסייעים למערכת החיסון להילחם במזהמים. כאשר הפלורה הזו נפגעת, יש עלייה בסיכון לזיהומים בדרכי הנשימה.
אזורים עיקריים בפלורה הטבעית > מערכת האורוגניטל

במערכת זו, בפרט בנרתיק האישה, הפלורה הטבעית שומרת על איזון ה-pH ומונעת התפתחות זיהומים. לדוגמה, חיידקי לקטובצילוס יוצרים סביבה חומצית המסייעת בהגנה מפני פתוגנים.
תפקידי הפלורה הטבעית > הגנה מפני פתוגנים

הפלורה הטבעית מתחרה עם פתוגנים על משאבים ואתרי אחיזה, ובכך מצמצמת את הסיכוי להתפתחות מחלות.
תפקידי הפלורה הטבעית > פירוק מזון וייצור אנרגיה

מיקרואורגניזמים מעכלים סיבים ומייצרים חומצות שומן קצרות שרשרת המספקות אנרגיה לגוף.
תפקידי הפלורה הטבעית > שיפור מערכת החיסון

חשיפה למיקרואורגניזמים בפלורה הטבעית מחזקת את יכולת מערכת החיסון לזהות ולהילחם בפולשים מזיקים.
תפקידי הפלורה הטבעית > ייצור ויטמינים

חיידקים מסוימים מייצרים ויטמינים חיוניים כמו ויטמין K ו-B12.
פלורה טבעית וחוסר איזון

שינויים בפלורה הטבעית יכולים להתרחש כתוצאה משימוש באנטיביוטיקה, שינויים תזונתיים, מתח, זיהומים ומחלות כרוניות. חוסר איזון זה, הנקרא דיסביוזה, עלול לגרום למגוון מצבים רפואיים, כמו דלקות במערכת העיכול (כגון קוליטיס), זיהומים בנרתיק, ואפילו הפרעות מטבוליות.
טיפוח הפלורה הטבעית

שמירה על איזון הפלורה הטבעית כוללת:
תזונה מאוזנת ועשירה בסיבים פרה-ביוטיים (לדוגמה: ירקות, פירות ודגנים מלאים).
צריכת פרוביוטיקה ממקורות טבעיים כמו יוגורט או תוספי תזונה.
הימנעות משימוש מיותר באנטיביוטיקה.
הקפדה על היגיינה אישית ללא שימוש יתר במוצרים אנטי-בקטריאליים.
ראו גם

מיקרוביוטה
מיקרוביוטה של מערכת העיכול
סוסניוס, קיסר אתיופיה

סוּסְנֶיוֹס (1572 – 7 בספטמבר 1632, בגעז ሱስንዮስ, ביוונית כונה סיסיניוס Σισίννιος) היה נגוס נגסת של אתיופיה (1607-1632) תחת שם ההכתרה מלאכ סגד השלישי.
אביו היה הנסיך פאסילידס נכדו של דווית השני. כתוצאה מכך יש המשייכים אותו לשושלת הסולומונית. אחרים מחשיבים אותו, במקום את בנו פַסיל, כמייסד הענף הגונדרי של השושלת הסולומונית.
ילדותו

בילדותו נתפסו סוסניוס ואביו על ידי שודדי אורומו והוחזקו בשבי במשך שנה, עד שחולצו על ידי דג'אזמאץ' אסבו. לאחר חילוצו מהשבי התגורר סוסוניוס אצל המלכה אדמס מוגסה, אמו של סרצה דנגל ואלמנת הקיסר מינאס.
סוסניוס היה הצעיר מחמשת בניה של אמו השפחה. הבן הבכור, אפא כרסטוס, נהיה נזיר. הבן השני, סאלה כרסטוס, היה מצביא ששירת את סוסניוס בנאמנות. האח השלישי, ימנה כרסטוס, מרד בסוסניוס ונפטר במאסר. גם הבן הרביעי, מלכא כרסטוס, מרד בסוסניוס.
משנת 1590 ואילך נתפס סוסניוס כיורש פוטנציאלי של הכתר, כיוון שבניו של הקיסר סרצה דנגל היו עדיין צעירים. המיסיונר הישועי מנואל דה אלמיידה תיאר אותו כך: "גבוה, עם מאפיינים של איש איכותי, עיניים גדולות נאות, אף מחודד ומרווח וזקן מטופח...".
ב-10 במרץ 1607 הרג סוסניוס את יעקב הקיסר בקרב צאצהובר ותפס את מקומו כקיסר. טקס ההכתרה המפואר ב-18 במרץ 1608, אך השנתיים הראשונות לכהונתו הוקדשו לדיכוי מרידות ברחבי אתיופיה, בסיוע ארבעת אחיו.
קבלת הקתוליות

בשנת 1612 קיבל על עצמו סוסניוס את האמונה הקתולית בסתר בהשפעת פדרו פאיש. צניעותו ולמדנותו של פאיש מצאה חן בעיני סוסניוס, שסלד מהחמדנות ומעשי הניאוף של האבונא (הגמון) שמעון. בשנת 1622 הצהיר על אמונתו הקתולית בגלוי, לאחר שראה בניצחונותיו הצבאיים המכריעים אות שמיימי כי כוונתו רצויה.
האינקוויזיציה האתיופית

הקיסר מלאק סגד קבע את בירתו בעיר גורגה שבחבל דאמבייה צפונית לאגם טאנה, אזור שהיה מיושב ביהודים רבים. בירתו שימשה אחת ממקומות מושבם של המיסיונרים, ביניהם ישועים פורטוגזים. בנו מרד כנגדו בשנת 1624 ונמלט לאחר כישלון המרד לאזורי היהודים, שהעניקו לו מקלט. מלאק סגד כעס על היהודים שנתנו מקלט לבנו ויצא לנקום בהם, נקמה שנכשלה. בעקבות כישלונותיו הוא ארגן צבא חמוש היטב, כולל תותחים רובים וחיילים פורטוגזים שנשארו באתיופיה לאחר מלחמת אתיופיה-אדאל. הקיסר הורה להוציא להורג ולהילחם ביהודים באזור שבין אגם טאנה להרי סאמיאן ובייחוד בחבל דאמבייה שהיה קל לכיבוש מכיוון שהיה מישורי. בלחימה ביהודים טבחו חיילי הקיסר רבים מהם ושיעבדו נשים וילדים, הגלו את מנהיג העדה גדעון השביעי והטבילו רבים מהיהודים בכפייה לכנסייה הנוצרית. יהודים רבים שחיו באזורי הטבח החלו לברוח לאזורים אחרים כגון קווארה, ארמצחו ודמאטו שבהם היו קהילות יהודיות קטנות אך רבים עדיין נשארו בדאמבייה, ווגארה ווואלקיט. בכך גרם למעשה ליישום אינקוויזיציה אתיופית בארצו בהשפעת היישועים והלוחמים שנשלחו מפורטוגל.
הערות שוליים

↑  בספרות אירופה מופיע שמו בתעתיקים מגוונים, ביניהם סוּסנאוּס, סוּסיניוּס, סוֹציניוֹס, סוֹציניוּס וסוֹסנְיוֹס.
↑  ג'. ווגוו, מנשמתינו: יהודי אתיופיה בישראל, עמוד 11.
| 0 | 1 | 2 |
| --- | --- | --- |
| הקודם: יעקב | קיסר אתיופיה  10 במרץ 1607 - 18 בספטמבר 1632 | הבא: פאסילידס |
V

ערך זה עוסק באות לטינית. אם התכוונתם למשמעות אחרת, ראו .
| Vv |
| --- | --- | --- | --- | --- | --- | --- |
Vv
אלפבית לטיני
| Aa | Bb | Cc | Dd | Ee | Ff | Gg |
| Hh | Ii | Jj | Kk | Ll | Mm | Nn |
| Oo | Pp | Qq | Rr | Ss | Tt | Uu |
|  | Vv | Ww | Xx | Yy | Zz |  |
V (וי) היא האות העשרים ושתים באלפבית הלטיני.
בדומה לאותיות U ו-Y, גם האות V התפתחה מהאות היוונית אופסילון, שמקורה באות הפיניקית וו.
האטרוסקים השתמשו באות לסמן את צליל שורוק. הרומאים השתמשו באות לסמן צליל "ו" בנוסף לצליל השורוק.
ייצוגים נוספים

באלפבית פונטי האות מיוצגת על ידי המילה "ויקטור" (Victor).
בקוד מורס מיוצגת האות על ידי שלוש נקודות וקו:
· · · -
בקוד ASCII מיוצגת האות על ידי 86 (V) ו-118 (v).
בכתב ברייל:
התפתחות האות V

| 0 | 1 | 2 | 3 | 4 |
| --- | --- | --- | --- | --- |

| וו פרוטו כנעני | וו פיניקי | אופסילון יוונית | V אטרוסקית | V לטינית |
משמעויות של האות V

בתחומים רבים, הסימן V המסומן בכתב יד בסמוך לטקסט כתוב מסמל כי הטקסט עבר בדיקה מסוימת וקיבל אישור (לדוגמה - בעת מתן הערכה על מבחן). זאת בניגוד לסימון X, המסמל מתן הערכה שלילית או ביטול של הטקסט (ראו: סימן אישור).
"V is for Victory" - בתקשורת ובתרבות, V הוא שמו של סימן הניצחון - סימן V.
בביוכימיה, V מייצג ולין.
בכימיה, V מייצג את היסוד ונדיום.
בהנדסת חשמל, V מסמל מתח חשמלי.
בדקדוק אנגלי, v מסמל פועל.
בקוד לוחיות הרישוי הבינלאומי, V מסמל את הוותיקן.
ביחידות SI:
V מסמל את היחידה וולט, המודדת מתח חשמלי.
בפיזיקה ומתמטיקה, V מייצג משתנה עבור מהירות.
במתמטיקה:
בגאומטריה V משמש לייצוג "נפח".
באלגברה ליניארית V מסמל מרחב וקטורי ו v מסמל וקטור.
בספרות רומיות, V מסמל את הספרה 5.
במוזיקה, האות V משמשת כספרה רומית, המייצגת את הדומיננטה – בין אם מדובר בדרגה, באקורד או בפונקציה הטונאלית – המז'ורית (V) או המינורית (v).
דגל הקוד הבינלאומי של האות V
סמל רשת המסעדות הוארסיטי, באטלנטה, ג'ורג'יה
טרוי בראון

| --- | --- |

בראון בשנת 2020
 לידה:  28 ביולי 1999 (בן 25) לאס וגאס, נבדה, ארצות הברית
 עמדה:  סמול פורוורד
 גובה:  2.01 מטרים
 מכללה:  אוניברסיטת אורגון
 דראפט:  בחירה מספר 15, 2018 וושינגטון ויזארדס
 קבוצות כשחקן
 2018–2021   2021–2022 2022-2023   2023–2024 2024 2024:  וושינגטון ויזארדס   שיקגו בולס לוס אנג'לס לייקרס   מינסוטה טימברוולבס דטרויט פיסטונס מניסה
טרוי רנדל בראון הבן (באנגלית: .Troy Randall Brown Jr; נולד ב-28 ביולי 1999) הוא כדורסלן אמריקאי המשחק בעמדת הסמול פורוורד.
קריירת תיכונים ומכללות

בראון נולד בלאס וגאס שבנבדה, ובין השנים 2013–2017 למד ב"תיכון סנטניאל" המקומי. בשנתו האחרונה בקבוצת הכדורסל של התיכון רשם ממוצעים של כ-22 נקודות, 10 ריבאונדים ו-4 אסיסטים למשחק, ובסיום העונה נבחר להשתתף הן במשחק מקדונלד'ס אול-אמריקן והן בנייקי הופ סאמיט.
בשנת 2017 החל ללמוד באוניברסיטת אורגון, אותה עזבו באותו הקיץ השחקנים דילון ברוקס, טיילר דורסי, ג'ורדן בל וכריס בושיי. בעונתו היחידה בקבוצת הכדורסל של האוניברסיטה העמיד ממוצעים של 11.3 נקודות, 6.2 ריבאונדים, 3.2 אסיסטים ו-1.6 חטיפות למשחק. באפריל 2018 הודיע על החלטתו לעזוב את האוניברסיטה כבר לאחר שנה אחת, לטובת התמודדות בדראפט ה-NBA.
קריירה ב-NBA > וושינגטון ויזארדס

בדראפט ה-NBA‏ 2018 נלקח בראון בבחירה ה-15, על ידי וושינגטון ויזארדס. לאורך עונת הרוקי שלו מיעט לשחק ב-NBA, ונשלח מספר פעמים לקבוצת הבת של הוויזארדס מליגת הפיתוח – קפיטל סיטי גו-גו – במדיה קלע 16.9 נקודות בממוצע למשחק. בעונת 2019/2020 זכה לדקות משחק מרובות יותר בוושינגטון, עם עזיבתם של הסמול פורוורדים אוטו פורטר וטרבור אריזה. ב-23 בדצמבר 2019 רשם שיאי קריירה של 26 נקודות ו-7 אסיסטים בניצחון קבוצתו מול ניו יורק ניקס.
קריירה ב-NBA > שיקגו בולס

במרץ 2021 הועבר לשיקגו בולס, במסגרת טרייד משולש בו הייתה מעורבת גם בוסטון סלטיקס.
קריירה ב-NBA > לוס אנג'לס לייקרס

ב-1 ביולי 2022 הצטרף ללוס אנג'לס לייקרס.
קריירה ב-NBA > מינסוטה טימברוולבס

ב-9 ביולי 2023 הצטרף למינסוטה טימברוולבס.
קריירה ב-NBA > דטרויט פיסטונס

ב-7 בפברואר 2024 הועבר בראון בטרייד לדטרויט פיסטונס לצד שייק מילטון ובחירת סיבוב שני בדראפט 2030 בתמורה למונטה מוריס.  ב-30 ביוני, בסוף העונה הוא שוחרר מהמועדון.
מניסה (טורקיה)

ב-11 באוקטובר 2024 עבר בראון לשחק באירופה וחתם במניסה מליגת העל הטורקית וליגת האלופות.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2018/2019 | וושינגטון | 52 | 10 | 14.0 | 0.415 | 0.319 | 0.681 | 2.8 | 1.5 | 0.4 | 0.1 | 4.8 |
| 2019/2020 | וושינגטון | 69 | 22 | 25.8 | 0.439 | 0.341 | 0.784 | 5.6 | 2.6 | 1.2 | 0.1 | 10.4 |
| 2020/2021 | וושינגטון | 21 | 0 | 13.7 | 0.371 | 0.304 | 0.667 | 2.9 | 0.9 | 0.1 | 0.2 | 4.3 |
| 2020/2021 | שיקגו | 13 | 0 | 18.2 | 0.527 | 0.333 | 0.833 | 3.4 | 0.8 | 0.5 | 0.2 | 5.5 |
| 2021/2022 | שיקגו | 66 | 7 | 16.0 | 0.419 | 0.353 | 0.769 | 3.1 | 1.0 | 0.5 | 0.1 | 4.3 |
| 2022/2023 | לייקרס | 76 | 45 | 24.5 | 0.430 | 0.381 | 0.872 | 4.1 | 1.3 | 0.8 | 0.2 | 7.1 |
| 2023/2024 | מינסוטה | 37 | 3 | 11.1 | 0.441 | 0.369 | 0.864 | 1.9 | 0.9 | 0.2 | 0.1 | 4.2 |
| 2023/2024 | דטרויט | 22 | 12 | 19.0 | 0.296 | 0.281 | 0.867 | 3.3 | 1.1 | 0.7 | 0.0 | 4.2 |
| קריירה | קריירה | 356 | 99 | 19.0 | 0.423 | 0.351 | 0.783 | 3.6 | 1.4 | 0.7 | 0.1 | 6.2 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2021/2022 | שיקגו | 3 | 0 | 12.3 | 0.294 | 0.182 | 0.000 | 2.7 | 1.0 | 0.7 | 0.0 | 4.0 |
| 2022/2023 | לייקרס | 12 | 0 | 10.3 | 0.357 | 0.133 | 0.000 | 2.0 | 0.9 | 0.2 | 0.1 | 1.8 |
| קריירה |  | 15 | 0 | 10.7 | 0.333 | 0.154 | 0.000 | 2.1 | 0.9 | 0.3 | 0.1 | 2.3 |
הערות שוליים

↑  טרוי בראון, באתר USA Basketball
↑  סטטיסטיקות המכללות של בראון, באתר sports-reference.com
↑  בראון עוזב את אוניברסיטת אורגון, באתר oregonlive.com,‏ 3 באפריל 2018
↑  רשימת הנבחרים בדראפט 2018, באתר basketball-reference.com
↑  הסטטיסטיקות של בראון בליגת הפיתוח, באתר basketball-reference.com
↑  סיכום המשחק בין הוויזארדס לניקס, באתר ESPN,‏ 24 בדצמבר 2019
↑  Lakers Sign Troy Brown Jr., Damian Jones and Juan Toscano-Anderson, באתר ה-NBA‏ 1 ביולי 2022.
↑  Timberwolves Sign Troy Brown Jr. באתר ה-NBA,‏ 9 ביולי 2023.
↑  DETROIT PISTONS ACQUIRE TROY BROWN JR. AND SHAKE MILTON FROM MINNESOTA, באתר ה-NBA,‏ 7 בפברואר 2024.
↑  Troy Brown Jr. moves his talents to Manisa and BCL, אתר יורוהופס,‏ 11 באוקטובר 2024.
בראון במדי לוס אנג'לס לייקרס, 2023
קהילתנות

קְהִלָּתָנוּת (לעיתים מכונה בלעז קוֹמוּנִיטַרְיָאנִיזְם) היא זרם חשיבה ביקורתי במדע המדינה, שהחל להופיע בסוף המאה ה-20, המתנגד באופן מתודולוגי לאינדיבידואליזם ותחת זאת מבכר גישה קולקטיביסטית, ותומך בתופעות חברתיות כגון החברה האזרחית. על אף שזרם זה אינו אחיד, ההוגים צ'ארלס טיילור, אלסדייר מקינטאייר, מייקל וולצר, מייקל סנדל ויוסף רז נתפסים פעמים רבות ככקהילתנים.
לנוכח הגיוון בתוך הגישה, יש המגדירים את הקהילתנות דרך אופן התנגדותה לתאוריות ליברליות עכשוויות, ולא לפי תוכן ההגות של הוגיה, עניין המבהיר אופייה הביקורתי. על אף ההבדלים בתוך הקהילתנות, ניתן לקבוע שהקהילתנים מציבים את הקהילה, ולא את האינדיבידואל, במוקד הניתוח הפוליטי, ומדגישים את השפעת הקהילה על עיצוב זהותו של כל אדם. מתוך כך, הקהילתנים קוראים על-פי רוב לצמצום מקיף של פערים חברתיים וכלכליים, ומדגישים את השוני בין התפיסות המוסריות של קהילות שונות.
בעיניים קהילתניות, קיימים ערכי טוב שמתבטאים באופן שונה בחברות שונות. לכן, בניגוד להוגים ליברלים, הקהילתנים מבקשים לקבוע מה נכון וראוי תוך התייחסות לחברה בה הם פועלים, כלומר לא באופן נייטרלי. מצד שני, הקהילתנים שונים מהוגים פוסט-מודרניסטיים ורב-תרבותיים בכך שהם לא אומרים שהכל תלוי הקשר, ומתעקשים על קיומם של ערכים מסוימים. הקהילתנות אינה בהכרח מנוגדת למגמות מתונות בליברליזם או לסוציאל-דמוקרטיה, והיא מדגישה את הצורך לאזן את זכויות האדם של היחיד ואת אינטרס היחיד עם זה של הקהילה בכללותה. היא טוענת כי האני האוטונומי אינו גורם מבודד ואטומיסטי, אלא גורם המעוצב וקשור בקשר שלא ניתן לנתקו לקהילה בה גדל, לערכיה של הקהילה, ולקשרים הבין אישיים שפיתח במסגרתה.
אבן יסוד בתפיסה הקהילתנית היא ההבנה לפיה המדינה אינה יכולה להיות נייטרלית מבחינה מוסרית, וזאת בניגוד לתפיסות ליברליות שטוענות שעל המדינה להימנע משיפוט ערכי ולאפשר לכל אדם לחיות לפי ערכיו. לדוגמה, סנדל טוען שהוויכוחים הפוליטיים הם ויכוחים בין תפיסות טוב שונות, כך שהם תמיד מוטים ערכית. לא רק שהוא מטיל ספק בהיתכנות של שלטון נייטרלי מבחינה מוסרית, שכן בעיניו כל מדיניות משקפת תפיסות או ערכים כלשהם, הוא גם מתנגד לשאיפה לכינון שלטון שכזה, וקובע שהמדינה לא צריכה להיות מצע שיאפשר לכל אחד לפתח תפיסת טוב עצמאית, אלא מסגרת לגיבוש תפיסת טוב משותפת. לדבריו, הצדק הוא "טיפוח המידות הטובות ודיון תבוני על טובת הכלל".
ראו גם

פילוסופיה פוליטית
פילוסופיה של הדיאלוג
מייקל סנדל
לקריאה נוספת

זיגמונט באומן, מודרניות נזילה, הוצאת הספרים ע"ש י"ל מאגנס, האוניברסיטה העברית 2007, עמודים 149 - 178.
הערות שוליים

↑  קְהִלָּתָנוּת במילון סוציולוגיה (תשע"ו), באתר האקדמיה ללשון העברית
↑  יוסי דהאן, תיאוריות של צדק חברתי, רעננה: הוצאת האוניברסיטה הפתוחה, 2007, עמ' 92
↑  גולי דולב-השילוני, הבעיה עם קהילתנות, באתר פיגומים, ‏2022-06-28
↑  מייקל וולצר, The Communitarian Critique of Liberalism, Political Theory 18, 1990, עמ' 6-23
↑  מייקל סנדל, צדק: מהו המעשה הנכון שעלינו לעשות, חבל מודיעין: דביר, 2012, עמ' 286
| --- | --- |
בקרת זהויות :  NLI: 987007563514705171  BnF: cb13320451h (data)  GND: 4313395-2  LCCN: sh95008676  NKC: ph121775 
ערך זה הוא קצרמרבנושא מדע המדינה ובנושא סוציולוגיה. אתם מוזמנים לתרום לוויקיפדיה ו.